Só lyk die nuwe iPhone 7Die iPhone 7 (Foto: Facebook via iPhone 7) Apple het tot dusver elke jaar in September ŉ nuwe iPhone bekendgestel en stel vanjaar ook nie teleur nie – aanhangers van dié vervaardiger wag in spanning vir die jongste iPhone 7, wat in September vanjaar bekendgestel word. Die webwerf Gadgets 360 het al die gewildste bespiegelinge oor die jongste iPhone saamgegooi met inligting wat reeds bekendgemaak is, om gebruikers ŉ blik op dié slimfoon te gee. Hier is die inligting wat tot dusver bekendgemaak is: Drie modelle iPhone gaan glo vanjaar drie modelle van die iPhone bekendstel: die iPhone 7, iPhone 7 Plus en die iPhone 7 Pro/Plus Premium. 32GB stoorspasie Gerugte doen die ronde dat Apple gaan wegdoen met die 16GB stoorspasie en dit vervang met 32GB. Die vervaardiger het gesê die verskeidenheid apps wat deesdae beskikbaar is, verg meer spasie. 256GB spasie vir die beste van die reeks Die beste model in die reeks gaan stoorspasie van 256GB bied. Antenna-stroke verdwyn Die antenna-stroke wat op die agterkant van die iPhone was, word glo weggelaat om die agterkant van die selfoon eenvoudiger en eenkleurig te laat lyk. “Slim-poort” Daar is baie aanduidings dat die nuwe iPhone die sogenaamde “slim-poort” gaan hê. Die “smart connector” is voorheen gebruik om die sleutelbord aan die iPad te verbind. Oorfoon-poort Die poort vir oorfone word glo verwyder om die nuwe iPhone smaller te maak. Dié poort, wat 3,5 mm groot is, gaan glo aan die agterkant van die foon, waar die flitslig is, ingesit word. Dubbele-SIM-kaart Die jongste iPhone kan glo ŉ dubbele SIM-kaart-opsie hê sodat gebruikers gelyktydig toegang kan hê tot twee SIM-kaarte – dis veral nuttig vir persone wat van twee diensverskaffers gebruik maak of oorsee wil reis. Dubbele kamera Terwyl die nuwe iPhone steeds ŉ enkele lens gaan hê, is dit die eerste keer wat die iPhone ŉ dubbele kamera sal hê. Kleure Baie gerugte dui daarop dat Apple vanjaar ŉ iPhone in donkerblou wil bekendstel om die grys opsie te vervang. 3GB RAM Die slimfoon gaan nog meer geheue hê sodat die sagteware teen ŉ vinniger spoed as voorheen kan werk. Stereo-luidsprekers ŉ Paar foto’s van die jongste iPhone het uitgelek waar vier luidsprekers duidelik aan die agterkant van die slimfoon, weerskante van die kamera-lens, sigbaar is. Die twee ander luidsprekers verskyn aan die onderkant van die slimfoon. Optiese beeldstabilisering Die iPhone 7 en iPhone 7 Plus gaan dié opsie hê sodat gebruikers selfs beter foto’s kan neem. Bron: Gadgets 306